Id-Deċiżjoni tal-Kummissjoni
tat-23 ta’ Lulju 1986
li temenda d-Deċiżjoni 81/91/KEE fir-rigward tal-lista ta’ stabbilimenti fl-Arġentina approvata għal-l-iskop ta’ importazzjoni ta’ laħam frisk fil-Komunità
(86/392/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ekonomika Ewropea,
Wara li kkunsidrat id-Direttiva tal-Kunsill 72/462/KEE tat-12 ta’ Diċembru 1972 dwar problemi ta’ saħħa u spezzjonijiet veterinarji ma’ l-importazzjoni ta’ annimali bovini u ħnieżer u laħam frisk minn pajjiżi terzi [1] kif l-aħħar emendata bir-Regolament (KEE) Nru 3768/85 [2], u partikolarment l-Artikoli 4 (1) u 18 (1) tiegħu,
Peress li lista ta’ stabbilimenti fl-Arġentina, approvata għall-iskop ta’ importazzjoni ta’ laħam frisk fil-Komunità, kienet imfassla fil-bidu b’Deċiżjoni tal-Kummissjoni tal-25 ta’ Novembru 1980, u kienet emendata u pubblikata bid-Deċiżjoni 81/91/KEE [3], kif l-aħħar emendata bid-Deċiżjoni 86/294/KEE [4];
Peress li spezzjoni ta’ rutina taħt l-Artikolu 5 tad-Direttiva 72/462/KEE u l-Artikolu 3 (1) tad-Deċiżjoni tal-Kummissjoni 86/474/KEE tat-8 ta’ April 1983 li tikkonċerna spezzjonijiet fuq il-post li għandhom isiru fir-rigward ta’ l-importazzjoni ta’ annimali bovini u ħnieżer u laħam frisk minn pajjiżi li mhumiex membri [5] kixfet li l-livell ta’ iġene f’ċerti stabbilimenti nbidlu mill-aħħar spezzjoni;
Peress li l-lista ta’ stabbilimenti għandha għalhekk tiġi emendata;
Peress li l-miżuri preskritti f’din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
L-Anness għad-Deċiżjoni 81/91/KEE hu hawnhekk sostitwit bl-Anness ta’ din id-Deċiżjoni.
Artikolu 2
Din id-Deċiżjoni hija indirizzata lill-Pajjiżi Membri.
Magħmula fi Brussel, fit-23 ta’ Lulju 1986.